இதற்கிடையில், தென்மேற்கு வங்க கடலில் நேற்று மற்றொரு காற்றழுத்த தாழ்வுநிலை உருவானது. இதுவும் இன்னும் ஓரிரு நாளில் தமிழக கடல் பகுதி நோக்கி நகரும் என தெரிகிறது. இதன் காரணமாக, தமிழக கடலோர மாவட்டங்களில் இன்று கனமழை முதல் மிக கனமழை வரை பெய்யும் என சென்னை வானிலை ஆய்வு மையம் எச்சரித்துள்ளது. அதேசமயம், தெற்கு அந்தமானில் தற்போது புயல் சின்னம் உருவாகியுள்ளது. அங்கு நாளை உருவாகும் மற்றொரு புதிய காற்றழுத்த தாழ்வுநிலை அடுத்த 22 மணி நேரத்தில் வலுப்பெற்று காற்றழுத்த தாழ்வு பகுதியாக மாறும். இது மேலும் வலுப்பெற்று தாழ்வு மண்டலமாக மாற அதிகம் வாய்ப்புள்ளது. எனவே, வங்க கடலில் ஓரிரு நாளில் புயல் உருவாகலாம் என தனியார் வானிலை ஆள்வாளர்கள் எச்சரித்துள்ளனர்.